Maak dit self - span 'n bokkietafel in vir feeskuiers | SARIE
22 Junie 2009
Maak dit self – span 'n bokkietafel in vir feeskuiers	deur Anita Rossouw and Lounette Fourie
Verf die blad om dit 'n nuwe voorkoms te gee. Die bokant is tong-en-groef, wat dit maklik maak om strepe te verf. Vir netjiese verfwerk kan jy maskeerband op die lyne van die groefies plak voordat jy die tweede kleur strepe verf. Maak 'n mooi bewer (mobile) van 'n balie-ring (R240) van Rhubarb Room, wat jy bo jou tafel ophang.
Gebruik handgemaakte papier, knip dit tot poskaart-grootte en versier met mooi prente of plakkers. Ons het Rhubarb Room se plakkers (R10 per vel) gebruik. Hang op aan natuurlike tou, en hang vere en uitgeblaasde eiers, wat jy goud verf, tussenin. Die tafellamp (R499), waterkraffie (R99,95) en glas (R49,95) is van Woolworths. Die ellelange linnetafelloper (R450) en oorgroot glasmaatbeker (R395) is van O.live. Die porselein-hasies (R80 en R100) is van Homebaked en beskikbaar by Heartworks. Die roomkleurige dik glassilinder (R795) is van Weylandts. Die bêremandjies (R210) is van Home & Interiors. Ander items, stilis se eie.
Wenk: Laat saag 2 rakkies wat tussen die opvoupote pas vir ekstra bêreplek
Hier's nog selfmaak-wenke Kreatief-ENERGIEK Met los veertjies, uitgeblaasde hoendereiers en mooi prente kan jy treffende pleknaam-kaartjies of versierings maak. Maak plekname só: Skeur 'n stukkie handgemaakte papier tot 'n grootte van 15 x 10 cm. Plak 'n klein prentjie of plakkertjie op om die gas se naam op te skryf (sien Vonds van die maand). Of plak 'n mooi veertjie bo-aan 'n kaartjie, pons 'n gaatjie in en ryg 'n toutjie deur. Speld of plak dit dan aan jou stoel se rugkant vas.
KUIERTAFEL Paasfees is ook 'n tyd vir kuier met familie en vriende om die etenstafel. Skuif die bokkietafel teen jou etenstafel vir 'n lang kuiertafel of dek 'n ekstra tafel. Versier dit met mooi
kaartjies (R10 elk) van Rhubarb Room en sjokolade-hase en -eiers van Clicks. Rangskik wit lekkergoed-eiers en goue eiers op 'n koekstaander vir die middel van die tafel. Gebruik mooi afdroogdoeke vir servette (R59 elk van Poetry).
Die tafeldoek (R299,99) is van Mr Price Home, die breekgoed (die bakkies en kleinbordjies kos R29,95 elk en grootborde R35 elk) en growwe mat voor (R999) is van Woolworths.
Die glase (R35 elk) is van Poetry en die staankandelaar (R3 648) van Delos.
Plascon se Rich Gold Paint (beskikbaar by Builders Warehouse) sorg vir die mooiste verftegniek as jy dit met 'n klein sponsroller in oneweredige hale aanwend. Verf net een laag sodat die onderlaag effens deurslaan. Dis ideaal vir 'n vertrek wat 'n bietjie atmosfeer nodig het. Verf net een fokusmuur. Dis 'n oliebasis-verf, maar word verbasend gou droog.
Fees-ATMOSFEER Die staan-kruis (R395) is van Hadeda, die draad-kuiken (R85) en glas (R35) van Poetry en die porselein-voëltjie (R49) van Home Affairs. Ander items, stilis se eie.
Wenk Koop kwaste met ligte hare (vanaf R6) by Builders Warehouse vir verfwerk. As die kwas hare verloor terwyl jy verf, sal dit onopsigtelik wees.
Die kombers word met dik penne en breidraad gebrei. Sommer gou het jy 'n lekker warm kombers. GROOTTE Klein (medium; groot) = 90 x 120 (115 x 150; 140 x 180) cm BENODIGDHEDE 2 (3; 4) x 100 g-bolle (chunky …